Sa’duddin ibn Muso al-Jivabiy. Saʼduddin ibn Muso al-Jivabiy Shayboniy (vaf. 1301-yil) – Saʼdiya tariqati asoschisi. Hayoti. Saʼduddin Jivabiy yoshligida yoʻl toʻsar-qaroqchi boʻlgan. Otasi Yunus Shayboniyning duosi bilan kunlardan bir kun tushlarida Muhammad (s.a.v.) koʻrgan va ilohiy tanbeh nasihat taʼsirida tavba qilib otasiga murid tushgan. Keyinchalik Havran bilan Quddus orasidagi Jiba degan joyga koʻchib borib, vafotiga qadar oʻsha yerda yashagan. Saʼduddin Jivabiy talqin yoʻli orqali ruhiy bemorlarni davolaganligi bilan tarixda oʻchmas iz qoldirgan .